1321.

## Događaji
### Januar/Siječanj &ndash; Mart/Ožujak
* 2. 2. - Kralj Karlo Robert povjerava, pismom iz Temišvara, banu Ivanu Baboniću da rješi spor između zagrebačkoga kaptola i slobodne općine Gradca, koja je uvela dvije nove daće na svom trgu.
* februar - U Japanu počinje era Genkō (do 1324).
* 20. 2. - Suđenje u Inowrocławu: Teutonski vitezovi bi morali vratiti Gdańsku Pomeraniju Poljskoj.
* 18. 3. - Umro Matija Čak, njegov domen na sjeverozapadu Ugarske ubrzo zauzima kraljeva vojska.

### April/Travanj &ndash; Jun/Lipanj
* 19. 4. (Uskrs) - Građanski rat dvojice Andronika: Andronik III Paleolog beži iz Carigrada u Jedrene gde uspostavlja dvor i započinje rat protiv dede Andronika II. Srpski kralj Milutin je obećavao pomoć mlađem Androniku ali se ipak nije umešao u rat.
* 19. 4. - Papa Ivan XXII. stavlja Frederika III i njegovu Kraljevinu Siciliju pod interdikt (do 1335). Ovaj kruniše sina Petra za savladara (samostalno 1337-42).
* proljeće - Strah od gubavaca u južnoj Francuskoj: proširila se priča da gubavci žele namjerno širiti zarazu, pa još po nalogu Židova i muslimana.
* maj - U Engleskoj izbija Despenserov rat: lordovi sa velške granice se pobunili protiv kralja Edwarda II i njegovog osionog miljenika Hugha Despensera mlađeg - postižu uspeh u prvoj fazi.
* 6. 6. - Mirovni sporazum u Vizantiji: Andronik III je priznat za suvladara, dobija Trakiju i delove Makedonije.

### Jul/Srpanj &ndash; Septembar/Rujan
* 27. 7. - Trogir bira za svog potestata mletačkog građanina Stjepana Manolessa, međutim ovaj ubrzo potajno ulazi u službu bana Mladena Šubića i "harači" među Trogiranima.
* 14. 8. - Pod pritiskom pobunjenika, kralj Edward II proteruje starijeg i mlađeg Despensera.
* 21. 8. - Na saboru u Zagrebu, općina Gradac izgubila spor sa kaptolom.

### Oktobar/Listopad &ndash; Decembar/Prosinac
* oktobar - Nastavljaju se borbe u Despenserovom ratu u Engleskoj, oko Zamka Leeds u Kentu, kojeg kraljeve snage zauzimaju 31-og. U Engleskoj je glad 1321-22.
* 29. 10. - U Nerodimlju umro srpski kralj Milutin Nemanjić. Tokom kraljeve bolesti u zemlji je došlo do nemira, čak je bila ugrožena i pogrebna povorka prema Banjskoj
** Stefan Uroš III (Dečanski) je "iznenada" progledao, krunisan je u januaru. Krajem godine je potvrdio očeve povelje Dubrovniku i uredno primao svetodmitarski dohodak.
** Konstantin Nemanjić se nalazi u Carigradu, napraviće pokušaj dogodine.
** Simonida se vraća u Vizantiju.
** Dragutinov sin Vladislav je oslobođen, zavladao je nekim očevim zemljama (do 1324).
* prosinac - Ban Mladen stoji pred Trogirom, da ga kazni zbog protjerivanja Manolessa - ovi će u siječnju sklopiti obrambeni savez sa Šibenikom, pod mletačkim okriljem. U ovo vrijeme kralj Karlo je povjerio slavonskom banu Ivanu da "straži" prema hrvatskoj banovini.
* decembar - Sirgijan Paleolog prelazi na stranu Andronika II, ubeđuje ga da nastavi rat.

### Kroz godinu
* Završen je Manastir Gračanica.
* U Firenci osnovan *studium generale*, osnova Univerziteta u Firenci.
* U Langdoku spaljen Guilhem Bélibaste, možda poslednji katarski "savršeni".
* Glad u Engleskoj, praćena epidemijom tifusa.
* Nastao je turski begluk Teke, sa središtem u Antaliji
* Ghiyath al-Din Tughluq počinje gradnju utvrde Tughlaqabad u Delhiju.

## Rođenja

*

## Smrti

* jan-maj - Toma II, estergomski nadbiskup
* 18. 3. - Matija Čak, severnougarski magnat 
* ca. 9. 4. - Četiri mučenika iz Thane, franjevci, katolički sveci
* 19. 4. - Gerasim I, vaseljenski patrijarh 
* 31. 5. - Birger od Švedske, bivši kralj (* 1280)
* 14. 9. - Dante Alighieri, pesnik (* ca. 1265)
* 29. 10. - Milutin Nemanjić, srpski kralj
* Stanislava Šubić, katolička svetica 
* Yunus Emre, turski pjesnik i mistik
* Grigorije II, raški episkop
* 1321-22 - Konstantin Nemanjić, Milutinov sin (ca. 1282)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)